Magic: The Gathering

Magic: The Gathering, lyhyesti Magic tai MTG, on maailman ensimmäinen keräilykorttipeli. Se on Richard Garfieldin kehittämä ja Wizards of the Coast -yhtiön vuonna 1993 julkaisema. Peli aloitti kokonaan uuden keräilykorttipelien genren. Nykyään aktiivisia pelaajia arvioidaan olevan maailmanlaajuisesti ainakin noin kaksitoista miljoonaa. Peliä voidaan pelata myös ammattimaisesti, sillä yhtiön sponsoroimat turnauspalkkiot ovat erittäin huomattavia. Osa pelaajista pelaakin Magicia ammatikseen. Myös Suomessa on aktiivinen Magic-yhteisö, ja suomalaiset ovat menestyneet kansainvälisissä turnauksissa kohtuullisesti. 

Peli sijoittuu fantasiamaailmaan. Korttipeleille ominaisesti peliin sisältyy satunnaiselementti. Erilaisia kortteja on yli kymmenen tuhatta ja uusia tulee noin 600 vuodessa. Ne näyttävät monin tavoin tavallisilta pelikorteilta, mutta niihin on painettu lukuisia hyvin monimutkaisiakin sääntöjä, joiden yhteisvaikutukset pelin huomattavan pitkien perussääntöjen kanssa ovat joskus kokeneellekin pelaajalle arvaamattomia. Pelaajat omistavat tyypillisesti vain murto-osan näistä korteista, sillä jotkut kortit ovat hyvin harvinaisia ja niiden jälleenmyyntihinnat ovat huomattavia (arvostetuimman kortin, Black Lotuksen arvo on noin 10 000 Yhdysvaltain dollaria, joskin myyntiarvoltaan arvokkaampia kortteja on useita, joista listahinnaltaan korkein on Summer 3rd Editionin sininen virhepainos Hurricanesta. ”Blue Hurricane” on arvoltaan reilusti yli 10 000 dollaria).

Pieni mutta tärkeä osa Magiciä ovat korttien taidokkaasti toteutetut kuva-aiheet ja kortteihin painetut lyhyet, usein huvittavat ylimääräiset tekstit. Nämä flavot tai flavorit (flavor text) ovat usein pieniä runoja, sitaatteja tai aforismeja.

Kortteja on julkaistu lukuisilla kielillä, ei kuitenkaan suomeksi. Erikieliset kortit ovat keskenään tasa-arvoisessa asemassa ja niitä voidaan käyttää sekaisin samassa pakassa.

 Pelin aloitus 
Pelaajan täytyy ennen peliä koota itselleen pakka, joka on erilaisista korteista laadittu toimiva kokonaisuus. Tämä on monessa mielessä pelin vaativin osa, sillä vaihtoehtoja on käytännössä loputtomasti. Pakassa täytyy olla vähintään 60 korttia (ylärajaa ei ole), sekä samanlaisia kortteja pakassa saa olla korkeintaan 4 kpl (perusmaita lukuun ottamatta). Tästä poikkeuksena ovat erilaiset peliformaatit, kuten esimerkiksi Singleton (Highlander) missä kutakin korttia saa olla vain 1 kpl. 

Pakan kokoamisen jälkeen aloitetaan peli. Kumpikin pelaaja edustaa voimakasta velhoa tai maagia, joka pyrkii vähentämään vastustajan elinvoiman (life) kahdestakymmenestä nollaan. Pelaaja voi hävitä pelin myös korttien loppumiseen pakasta tai jollakin muulla vaihtoehtoisella tavalla. Magic vaatii tarkkaa resurssien tasapainottamista ja omien tekojen vaikutusten arviointia.

Alussa pelaajat asettavat korttipakkansa pöydälle ja nostavat seitsemän korttia. Jos kortit eivät ole mieluisat, voi pelaaja sekoittaa pakan uudelleen ja nostaa uudet kortit. Tätä sanotaan Mulliganiksi. Riippuen kulloinkin pelatusta pelityypistä, tämän jälkeen nostetaan joko seitsemän korttia, tai sitten yhden kortin vähemmän kuin edellisellä kerralla (toisella kerralla kuusi, kolmannella viisi ja niin edelleen). Ilman kortteja ei voi aloittaa. Kumpikin pelaaja käy vuorollaan läpi määrätyn vuorojärjestyksen, jonka puitteissa hän pyrkii pelaamaan loitsujaan.

 Korttityypit 
Koska kortteja, erikoisuuksia, ryhmiä ym. on niin paljon, on paras aloittaa käymällä ne läpi.
 Värit 
Magic- kortit jaetaan viiteen väriin, jotka edustavat erilaisia voimia ja elementtejä:
 valkoinen - laki, järjestys, parantaminen, valo, rauha
 sininen - tietämys, illuusio, ilma, vesi, teknologia
 musta - itsekkyys, voimantavoittelu, kuolema, pimeys, vainoharhaisuus
 punainen - vapaus, toiminta, tunteet, tuli, kaaos, tuho
 vihreä - kasvu, luonto, elämä, sopeutuminen, vaistot
 monivärinen - tiettyjen perusvärien yhdistelmä, voi koostua kahdesta tai useammasta
 Artifactit Ei välttämättä mitään väriä yleensä väritön.

Värit ovat pelin perusryhmitys. Kaikki kortit kuuluvat väreihin, paitsi Maat (Lands) sekä suurin osa Artifakteista (Artifact). Maat ovat resurssi, jolla tuotetaan tietyn värin manaa ja Artefaktit ovat erilaisia tavaroita, varusteita ja koneita. Yleensä pakoissa on vain yhtä, kahta tai kolmea väriä, sillä mitä enemmän niitä on sitä vaikeammaksi järkevästi pelattavan pakan kasaaminen muuttuu. Yksi suuri elementti pelissä on löytää mahdollisimman toimiva yhdistelmä kortteja pakaksi, käytettyjen värien määrän rajoittaminen yksinkertaistaa tätä prosessia.

 Maat (Lands) 
Maa-kortit ovat Magicin resurssi. Maasta saa manaa. Manalla pelataan useita kortteja (ei Perusmaita). Maa-korteilla on myös alaryhmiä. Pakka perustuu kahdesta pääryhmästä, Maista sekä Loitsuista (Spells).

 Perusmaat (Basic Lands) ja Lumiset perusmaat (Basic Snow Lands)
Perusmaat ovat pelin tärkein resurssi. Metsä (Forest) tuottaa vihreää manaa, Vuori (Mountain) tuottaa punaista manaa, Saari (Island) tuottaa sinistä manaa, Tasangot (Plains) tuottaa valkoista manaa ja Suo (Swamp) tuottaa mustaa manaa. Toisin sanoen, peliä on melkein mahdotonta voittaa ilman Maita. 
Lumisilla perusmailla ei sinänsä ole eroavaisuutta Perusmaiden kanssa, mutta näitä on ilmestynyt vain sarjoissa Ice Age sekä ColdSnap.

 Erikoismaat (Lands) 
Näillä on erilaisia ominaisuuksia kuin perusmailla. On myös olemassa eräänlaisia Basic land - landeja esim. Land - Swamp / Land - Mountain Swamp

 Loitsut (spells) 
Loitsut ovat kortteja, mihin Maiden antamat manaresurssit käytetään. Loitsuilla on eniten alaryhmiä; Olennot (Creatures), Manaukset (Sorceries), Pikaloitsut (Instants), Artifaktit (Artifacts) sekä Lumoukset (Enchantments). On myös olemassa Artifaktiolentoja (Artifact creatures), jonkun lajin omia loitsuja (Tribal) sekä Planeswalkerit eli eräänlaiset pelaajakortit (Planeswalkers)

 Olennot (Creature spells) 
Olentojen tarkoitus pelissä on hyökätä vastustajan elämäpisteet nolliin sekä puolustaa pelaajaa. Olennon oikeassa alakulmassa oleva lukumäärä kertoo olennon hyökkäysvoiman (vasen numero) sekä kestävyyden (oikea numero). Kun olento hyökkää pelaajaan, sen pelaajan elämäpisteistä vähennetään olennon hyökkäyspisteiden verran vahinkoa. Kun olento tulee torjutuksi, torjuva olento ja hyökkäävä taistelee keskenään; kummankin olennon kestävyyspisteistä vähennetään toisen hyökkäyspisteet. Kun kestävyys putoaa nollaan, olento tuhoutuu. Selvinneen olennon kestävyys palautuu vuoron lopussa.

Kun kortti aktivoidaan, se sidotaan ("tap"), jota kutsutaan myös "täppäämiseksi", eli se käännetään vinoon pöydällä. Kortin resurssit uusiutuvat pääsääntöisesti vuoron alussa, jolloin kortti taas käännetään suoraan ("untap").

 Planeswalkerit 
Planeswalker-korttityyppi esiteltiin Lorwyn -korttisarjassa. Planeswalkerit pysyvät pelissä niin kauan kuin ne ovat uskollisia niitä hallitsevalle pelaajalle. Uskollisuutta (Loyalty) mitataan counttereina, joita planeswalkerilla on. Counttereita voidaan lisätä tai vähentää käyttämällä planeswalkerin eri kykyjä (abilities). Kun planeswalkerin uskollisuus putoaa nollaan, planeswalker haudataan sitä hallitsevan pelaajan hautausmaalle (graveyard). Pelaaja voi käyttää vain yhtä planeswalkerin kykyä oman vuoronsa aikana. Planeswalkerin voi tappaa kohdistamalla siihen hyökkäyksen. Mikäli vahinkoa pääsee Planeswalkeriin asti, sen uskollisuus vähenee vahingon määrän verran.

 Korttisarjat 
 Korttisarja Julkaisuajankohta Perussetit Alpha 5.8.1993Alpha, Beta, and Unlimited Editions  Noudettu 17.8.2007 Beta Lokakuu 1993 Unlimited Joulukuu 1993 Revised Huhtikuu 1994Revised Edition Noudettu 17.8.2007 4th Edition Huhtikuu 1995Fourth Edition Noudettu 17.8.2007 5th Edition Maaliskuu 1997Fifth Edition Noudettu 17.8.2007 6th Edition 27.4.1999 7th Edition 2.4.2001 8th Edition 28.7.2003Eighth Edition Press Release Noudettu 28.8.2007 9th Edition 29.7.2005Ninth Edition Home Base Noudettu 17.8.2007 10th Edition 13.7.2007A Special Tenth Edition Announcement. Noudettu 15.8.2007 2010 Core Set (11th) 17.7.2009. Noudettu 15.8.2007 2011 Core set (12th) 15.7.2010 2012 Core set (13th) 16.7.2011 2013 Core set (14th) 14.7.2012 2014 Core set (15th) 19.7.2013 2015 Core set (16th) 18.7.2014 Erillissarjat Arabian Nights Joulukuu 1993Arabian Nights Noudettu 16.8.2007 Antiquities Maaliskuu 1994Antiquities Noudettu 16.8.2007 Legends Kesäkuu 1994Legends Noudettu 16.8.2007 The Dark Elokuu 1994The Dark Noudettu 16.8.2007 Fallen Empires Marraskuu 1994Fallen Empires Noudettu 16.8.2007 Homelands Lokakuu 1995http://www.wizards.com/default.asp?x=magic/expansion/homelands Homelands] Noudettu 17.8.2007 Ice Age -blokki Ice Age Kesäkuu 1995Ice Age Noudettu 17.8.2007 Alliances Kesäkuu 1996 Coldsnap 21.7.2006Coldsnap Fact Sheet Noudettu 16.8.2007 Mirage -blokki Mirage Lokakuu 1996 Visions Helmikuu 1997Visions Noudettu 17.8.2007 Weatherlight Kesäkuu 1997Weatherlight Noudettu 17.8.2007 Tempest -blokki Tempest Lokakuu 1997Tempest Noudettu 17.8.2007 Stronghold Helmikuu 1998 Exodus 15.6.1998 Urza -blokki Urza's Saga Lokakuu 1998 Urza's Legacy Helmikuu 1999 Urza's Destiny 23.6.1999 Masques -blokki Mercadian Masques Syyskuu 1999 Nemesis 14.2.2000 Prophecy 5.6.2000 Invasion -blokki Invasion Syyskuu 2000 Planeshift Helmikuu 2001 Apocalypse Kesäkuu 2001 Odyssey -blokki Odyssey 21.9.2001 Torment 8.2.2002 Judgment 27.5.2002Judgment product images Noudettu 16.8.2007 Onslaught -blokki Onslaught 7.10.2002Onslaught product images Noudettu 16.8.2007 Legions 3.2.2003Legions product shot Noudettu 16.8.2007 Scourge 26.5.2003Scourge logo Noudettu 16.8.2007 Mirrodin -blokki Mirrodin 2.10.2003Mirrodin Fact Sheet Noudettu 15.8.2007 Darksteel 6.2.2004Darksteel Fact Sheet Noudettu 15.8.2007 Fifth Dawn 4.6.2004 Kamigawa -blokki Champions of Kamigawa 1.10.2004Announcement: The Kamigawa Block  Noudettu 15.8.2007 Betrayers of Kamigawa 4.2.2005Betrayers of Kamigawa Logo Noudettu 15.8.2007 Saviors of Kamigawa 3.5.2005Saviors of Kamigawa Logo and Expansion Symbol Noudettu 15.8.2007 Ravnica -blokki Ravnica: City of Guilds 7.10.2005Ravnica Revealed Noudettu 15.8.2007 Guildpact 3.2.2006Guildpact Fact Sheet  Noudettu 15.8.2007 Dissension 5.5.2006Dissension Fact Sheet Noudettu 15.8.2007 Time Spiral -blokki Time Spiral 6.10.2006Announcing Time Spiral Noudettu 15.8.2007 Planar Chaos 2.2.2007Announcing Planar Chaos Noudettu 15.8.2007 Future Sight 4.5.2007Announcing Future Sight Noudettu 15.8.2007 Lorwyn -blokki Lorwyn 12.10.2007Announcing Lorwyn Noudettu 27.8.2007 Morningtide 1.2.2008Announcing Morningtide  Noudettu 27.8.2007 Shadowmoor -blokki Shadowmoor  2.5.2008Announcing Shadowmoor Noudettu 16.10.2007 Eventide  12.7.2008  Alara -blokki Shards of Alara 3.10.2008  Conflux 6.2.2009  Noudettu 01.01.2009 Alara Reborn 30.4.2009 Noudettu 01.01.2009 Zendikar -blokki Zendikar 2.10.2009  Worldwake 5.2.2010 Rise of the Eldrazi 23.4.2010 Scars of Mirrodin - blokki Scars of Mirrodin 1.10.2010 Mirrodin Besieged 4.2.2011 New Phyrexia 13.5.2011 Innistrad - blokki Innistrad 30.9.2011 Dark Ascension 3.2.2012 Avacyn Restored 1.5.2012 Return to Ravnica - blokki Return to Ravnica 1.10.2012 Gatecrash 1.2.2013 Dragon's Maze 3.5.2013 Theros - blokki Theros 27.9.2013 Born of the Gods 7.2.2014 Journey into Nyx 2.5.2014 Khans of Tarkir - blokki Khans of Tarkir 26.9.2014 Fate Reforged 23.1.2015 Dragons of Tarkir 27.3.2015 Magic Origins 17.7.2015 Battle for zendikar 2.10.2015 Oath of the gatewatch 22.1.2016 Shadows over innistrad 8.4.2016 Eldritch moon 22.7.2016 Kaladesh 30.9.2016 Aether revolt 20.1.2017 Amonkhet 28.4.2017

 Muuta 

Pelin säännöt ovat hyvin pitkät ja niihin on julkaistu lukematon määrä korttikohtaisia lisäyksiä. Tämän vuoksi kokenutkin pelaaja joutuu usein tarkistamaan oikean pelijärjestyksen säännöistä. Pulmia aiheuttavat esimerkiksi monimutkainen loitsujen ajoitusjärjestelmä, jolla määrätään eri korttien vaikutusten selvittämisjärjestys (resolve). Järjestelmää on yksinkertaistettu, mutta se aiheuttaa edelleen jonkin verran hämmennystä.

Peliä voidaan pelata myös erilaisilla sääntövariaatioilla. Näitä ovat mm. useamman kuin kahden pelaajan moninpelit (multiplayer) ja vaihtoehtoiset pakkojenrakennustavat.

Magiciä voi pelata myös Internetissä (Magic Online), johon kortteja päivitetään sitä mukaa kun niitä ilmestyy. Internet on muutenkin nykyään tärkeä kommunikointiväylä Magicin pelaajille. Magicin fantasiamaailmasta on kirjoitettu myös kirjoja.

 Kritiikkiä 
Pelin valmistanut yhtiö on patentoinut Yhdysvalloissa pelin monet osat. Tätä eivät kaikki ole katsoneet hyvällä. Pelissä käsitellään monia uskonnollisia ja okkultistisia teemoja, jota kristillinen oikeisto on Yhdysvalloissa kritisoinut.

 Lähteet 

 Aiheesta muualla 

 Wizards of the Coast      Virallinen Wizards of the Coast-sivusto
 http://www.magicthegathering.com/      Virallinen Magic: The Gathering-sivusto
 Magicpelaaja       Suomenkieliset Magic: The Gathering -sivut
 MtgSuomi - Suomen suurin MTG-sivusto

Luokka:Magic: The Gathering
Luokka:Seulonnan keskeiset artikkelit